આપણે ત્યાં અત્યારે શિક્ષણ અને સંસ્કારની સમાન ભૂમિકાના આધારે લગ્ન થાય છે અને આવાં કેટલાંક લગ્ન તૂટી પડે છે, બીજાં કેટલાંક સ્થગિત થઇ જાય છે એવી રીતે સમાન કારકિર્દીનાં પણ લગ્ન થાય છે અને છતાં કારકિર્દીની સમાનતાના કારણે જ તે લગ્ન સફળ થતું નથી. અત્યારે લગ્ન કુંડળીઓના આધારે કે કમ્પ્યૂટરના ચુકાદા પર પણ નક્કી થાય છે. આ બધા પછી પણ લગ્ન ખરેખર જીવનની જેમ જ હંમેશાં એક રહસ્ય ખડું કરે છે, તે કોઇ નિયમોને દાદ દેતું નથી. તેની સફળતાની કોઇ બાંયધરી કે વીમો હોઇ શકતો નથી.